section_heading: Povijest
paragraph_text: Vremenom je taj sekularizam dobio pravnu snagu. Od 1872. ne popisuje se pripadnost vjeri, što otežava procjenu. Zakonom iz 1872. zabranjeno je državi prikupljati podatke o nacionalnosti ili vjerskoj pripadnosti neke osobe, što je potvrđeno i pojačano zakonom iz 1978., gdje je naglašena zabrana prikupljanja ili iskorištavanje osobnih podataka koji otkrivaju pojedinčevu rasu, narodnost, političko, filozofsko ili vjersko mišljenje. Zakonom iz 1905. kodificirano je odvajanje Crkve i države u Francuskoj.